
	维基百科條目：爾雅




釋詁 第一

初、哉、首、基、肇、祖、元、胎、俶、落、權輿，始也。

林、烝、天、帝、皇、王、、、公、侯，君也。

弘、廓、宏、溥、介、純、夏、幠、厖、墳、嘏、丕、弈、洪、誕、戎、駿、假、京、碩、濯、訏、宇、穹、壬、路、淫、甫、景、廢、壯、冢、簡、菿、昄、晊、將、業、蓆，大也。

幠、厖，有也。

迄、臻、極、到、赴、來、弔、艐、格、戾、懷、摧、詹，至也。

如、、之、嫁、徂、逝，往也。

賚、貢、錫、畀、予、貺，賜也。

儀、若、祥、淑、鮮、省、臧、嘉、令、類、綝、彀、攻、、介、徽，善也。

舒、業、順，敘也。

敘、業、順、敘，緒也。

怡、懌、悅、欣、衎、喜、愉、豫、愷、康、愖、般，樂也。

悅、懌、愉、釋、賓、協，服也。

遹、遵、率、循、由、從，自也。

遹、遵、率，循也。

靖、惟、漠、圖、詢、度、咨、諏、究、如、慮、謨、猷、肇、基、訪，謀也。

典、彞、法、則、刑、、矩、庸、恆、律、戛、職、秩，常也。

柯、憲、刑、、、律、矩、則，法也。

辜、、戾，罪也。

黃、齯齒、鮐背、耇老，壽也。

允、孚、亶、展、諶、誠、亮、詢，信也。

展、諶、允、愼、亶，誠也。

謔浪、笑敖，戲謔也。

粵、、爰，曰也。



爰、粵，也。

爰、粵、、那、都、繇，也。

敆、郃、盍、翕、仇、偶、妃、匹、會，合也。

仇、讎、敵、妃、知、儀，匹也。

妃、合、會，對也。

妃，媲也。

紹、胤、嗣、續、纂、緌、績、武、，繼也。

忥、諡、溢、蟄、愼、貉、謐、顗、頠、密、，靜也。

隕、磒、湮、下、降、墜、摽、蘦，落也。

命、令、禧、畛、祈、請、謁、訊、誥，告也。

永、悠、迥、違、遐、逷、闊，遠也。

永、悠、迥、遠，遐也。

虧、壞、圮、垝，毀也。

矢、雉、引、延、順、、劉、繹、、旅，陳也。

、職，主也。

，寀也。

寀、寮，官也。

績、緒、采、業、服、宜、貫、公，事也。

永、羕、引、延、融、駿，長也。

喬、、崇，髙也。

崇，充也。

犯、奢、果、剋、捷、功、肩、堪，勝也。

勝、肩、戡、劉、殺，克也。

劉、獮、斬、刺，殺也。

亹亹、蠠沒、孟、敦、勗、釗、茂、劭、勔，勉也。

騖、務、昏、暋，強也。

卬、吾、、予、朕、身、甫、、言，我也。

朕、、躬，身也。

、朕、賚、畀、、陽，予也。

肅、延、誘、、餤、晉、寅、藎，進也。

羞、餞、迪、烝，進也。

詔、亮、左、右、相，導也。



詔、相、導、左、右、助，勴也。

亮、介、尚，右也。

左、右，亮也。

緝熙、烈、顯、昭、皓、熲，光也。

劼、鞏、堅、篤、掔、虔、膠，固也。

疇、孰，誰也。

暀暀、皇皇、藐藐、穆穆、休、嘉、珍、褘、懿、鑠，美也。

諧、輯、協，和也。

關關、噰噰，音聲和也。

勰、燮，和也。

從、申、神、加、弼、崇，重也。

觳、悉、卒、泯、忽、滅、罄、空、畢、罊、殲、拔、殄，盡也。

苞、蕪、茂，也。

揫、斂、屈、收、戢、蒐、裒、鳩、樓，聚也。

肅、齊、遄、速、亟、屢、數、迅，疾也。

寁、駿、肅、亟、遄，速也。

壑、阬阬、滕、、隍、漮，虚也。

黎、庶、烝、多、、師、旅，衆也。

洋、觀、裒、衆、那，多也。

流、差、柬，擇也。

戰、慄、震、驚、戁、竦、恐、慴，懼也。

痡、瘏、虺、頽、玄、黃、劬、勞、咎、悴、瘽、瘉、鰥、戮、

癙、癵、㾖、痒、疧、疵、閔、逐、疚、痗、瘥、痱、癉、瘵、瘼、癠，病也。

恙、寫、悝、盱、繇、慘、恤、罹，憂也。

倫、勩、邛、敕、勤、愉、庸、癉，勞也。

勞、來、強、事、謂、翦、篲，勤也。

悠、傷、憂，思也。

懷、惟、慮、、念、惄，思也。

祿、祉、履、戩、祓、禧、禠、祜，福也。

禋、祀、祠、蒸、嘗、禴，祭也。

儼、恪、祗、翼、諲、恭、欽、寅、熯，敬也。

朝、旦、夙、晨、晙，早也。

䇓、俟、替、戾、厎、止、徯，待也。

噊、、災、殆，危也。

𧰙，汽也。

治、肆、古，故也。

肆、故，今也。

惇、亶、祜、篤、掔、仍、膍、埤、竺、腹，厚也。

載、謨、食、詐，偽也。

話、猷、載、行、訛，言也。

遘、逢，遇也。

遘、逢、遇，遻也。

遘、逢、遇、遻，見也。

顯、昭、覲、釗、覿，見也。

監、瞻、臨、蒞、覜、相，視也。

鞠、哅、溢，盈也。

孔、魄、哉、延、虚、無，之言間也。

瘞、幽、隱、匿、蔽、竄，微也。

訖、徽、妥、懷、安、按、替、戾、底、厎、尼、定、曷、遏，止也。

豫、射，厭也。

烈、績，業也。

績、勳，功也。

功、績、質、登、平、明、考、就，成也。

梏、梗、較、頲、庭、道，直也。

密、康，靜也。

豫、、綏、康、柔，安也。

平、均、夷、弟，易也。

矢，弛也。

弛，易也。

希、寡、鮮，罕也。

鮮，寡也。

酬、酢、侑，報也。

毗、劉、暴，樂也。

覭、髳、茀，離也。

蠱、慆、貳，疑也。

楨、翰、儀，榦也。

弼、棐、輔、比，俌也。

疆、界、邊、衞、圉，垂也。

昌、敵、強、應、丁，當也。

浡、肩、搖、動、蠢、迪、俶、厲，作也。

茲、斯、咨、呰、已，此也。

嗟、咨，𨲠也。

閑、狎、串、貫，習也。

曩、塵、佇、淹、留，久也。

逮、及、暨，與也。

騭、假、格、陟、躋、登，陞也。

揮、盝、歇、涸，竭也。

挋、拭、刷，淸也。

鴻、昏、、顯、間，代也。

饁、饟，饋也。

遷、運，徙也。

秉、拱，執也。

廞、熙，興也。

衞、蹶、假，嘉也。

廢、稅、赦，也。

棲、遲、憩、休、苦、喟、齂、呬，息也。

供、峙、共，具也。

𢜮、憐、惠，愛也。

娠、蠢、震、戁、妯、騷、感、訛、蹶，動也。

覆、察、副，審也。

契、滅、殄，絶也。

郡、臻、仍、迺、侯，乃也。

迪、繇、訓，道也。

僉、、胥，皆也。

育、孟、耆、艾、正、伯，長也。

艾，也。

厤、秭、算，數也。

，傅也。

艾、、覛、胥，相也。

乂、亂、靖、神、弗、淈，治也。

頤、艾、育，養也。

汱、渾、隕，墜也。

際、接、翜，捷也。

毖、神、溢，愼也。

鬱、陶、繇，喜也。

馘、穧，獲也。

阻、艱，難也。

剡、略，利也。

允、任、壬，佞也。

俾、拼、抨，使也。

俾、拼、抨、使，從也。

儴、仍，因也。

董、督，正也。

享，孝也。

珍、享，獻也。

縱、縮，亂也。

探、篡、俘，取也。

徂、在，存也。

在、存、省、士，察也。

烈、蘗，也。

迓，迎也。

元、良，首也。

、摯，臻也。

賡、揚，續也。

祔、祪，祖也。

卽，尼也。

尼，定也。

邇、、暱，近也。

妥、安，坐也。

貉、縮，綸也。

貉、嗼、安，定也。

伊，維也。

伊、維，侯也。

時、寔，是也。

卒、猷、假、輟，已也。

求、酋、在、卒、就，終也。

崩、薨、無、祿、卒、徂、落、殪，死也。



釋言 第二

殷、齊，中也。

斯、誃，離也。

謖、興，起也。

還、，返也。

宣、徇，遍也。

馹、遽，傳也。

蒙、荒，奄也。

告、謁，請也。

肅、噰，聲也。

格、懷，來也。

畛、厎，致也。

恀、怙，恃也。

律、遹，述也。

兪、畣，然也。

豫、臚，敘也。

庶、，尚也。

觀、指，示也。

若、惠，順也。

敖、幠，傲也。

幼、鞠，稚也。

逸、愆，過也。

疑、休，戾也。

疾、齊，壯也。

悈、褊，急也。

貿、賈，巿也。

厞、陋，隱也。

遏、遾，逮也。

、邁，行也。

圮、敗，覆也。

、原，再也。

撫、敉，撫也。

臞、脙，瘠也。

桄、熲，充也。

屢、暱，亟也。

靡、罔，無也。

爽，差也；爽，忒也。

佴，貳也。

劑、翦，齊也。

饙、餾，稔也。

媵、將，送也。

作、造，爲也。

餥、餱，食也。

鞫、究，窮也。

滷、矜、，苦也。

、流，求也；流，覃也；覃，延也。

佻，偸也。

潛，深也；潛、深，測也。

、鞠，生也。

啜，茹也；茹、虞，度也。

試、式，用也。

誥、誓，謹也。

競、逐，強也。

、圉，禁也。

窒、薶，塞也。

黼、黻，彰也。

膺、身，親也。

愷、悌，也。

髦、士，官也。

畯，農夫也。

蓋、割，裂也。

邕、支，載也。

諈、諉，累也。

漠、察，淸也。

庇、庥，廕也。

、履，祿也。

履，禮也。

隱，占也。

逆，迎也。

憯，曾也。

增，益也。

窶，貧也。

薆，隱也。

僾，唈也。



基，經也；基，設也。

祺，祥也；祺，吉也。

兆，域也。

肇，敏也。

挾，藏也。

浹，徹也。

替，廢也；替，滅也。

速，也；，召也。

琛，寶也。

探，試也。

髦，選也；髦，俊也。

俾，職也。

紕，飾也。

淩，慄也；慄，慼也。

蠲，明也；茅，明也；明，朗也。

猷，圖也；猷，若也。

偁，舉也；偁，好也。

坎、律，銓也。

矢，誓也。

舫，舟也。

泳，也。

迨，及也。

冥，幼也。

降，下也。

傭，均也。

強，暴也。

宨，肆也；肆，力也。

俅，戴也。

瘞，幽也。

氂，罽也。

烘，燎也。

煁，烓也。

陪，朝也。

康，苛也。

樊，藩也。

賦，量也。

粻，糧也。

庶，侈也；庶，幸也。

，拾也。

奘，駔也。

集，會也。

舫，泭也。

洵，均也；洵，龕也。

逮，遝也。

是，則也。

畫，形也。

賑，富也。

局，分也。

懠，怒也。

僁，聲也。

葵，揆也；揆，度也。

逮，及也。

惄，飢也。

眕，重也。

獵，虐也。

土，田也。

戍，遏也。

師，人也。

硈，鞏也。

棄，忘也。

囂，閑也。

謀，心也。

獻，聖也。

，邑也。

襄，除也。

振，古也。

懟，怨也。

縭，介也。

號，謼也。

凶，咎也。

苞，稹也。

逜，寤也。

顁，題也。

猷、肯，可也。

務，侮也。

貽，遺也。

貿，買也。

賄，財也。

甲，狎也。

菼，騅也；菼，薍也。

粲，餐也。

渝，變也。

宜，肴也。

夷，悅也。

顛，頂也。

耋，老也。

輶，輕也。

俴，淺也。

綯，絞也。

訛，化也。

跋，躐也。

疐，跲也。

烝，塵也。

戎，相也。

飫，私也。

孺，屬也。

幕，暮也。

煽，熾也；熾，盛也。

柢，本也。

窕，閒也。

淪，率也。

罹，毒也。

檢，同也。

郵，過也。

遜，遯也。

斃，踣也。

僨，僵也。

畛，殄也。

曷，盍也。

虹，潰也。

暗，闇也。

㓿，膠也。

孔，甚也。

厥，其也。

戛，禮也。

闍，也。

囚，拘也。

攸，所也。

展，也。

鬱，氣也。

宅，居也。

休，慶也。

祈，叫也。

濬、幽，深也。

哲，智也。

弄，玩也。

尹，正也。

皇、匡，正也。

服，整也。

聘，問也。

愧，慚也。

殛，誅也。

克，能也。

翌，明也。

哅，訟也。

晦，冥也。

奔，走也。

逡，退也。

疐，也。

亞，次也。

諗，念也。

屆，極也。

弇，同也；弇，蓋也。

恫，痛也。

握，具也。

振，訊也。

鬩，恨也。

越，揚也。

對，遂也。

燬，火也。

懈，怠也。

宣，緩也。

遇，偶也。

曩，曏也。

偟，暇也。

宵，夜也。

懊，忨也。

愒，貪也。

榰，柱也。

裁，節也。

，也。

卒，旣也。

慒，慮也。

將，資也。

黹，紩也。

遞，迭也。

矧，況也。



廩，廯也。

逭，逃也。

訊，言也。

間，俔也。

沄，沆也。

，扞也。

趾，足也。

剕，刖也。

襄，駕也。

忝，辱也。

燠，煖也。

塊，堛也。

將，齊也。

餬，饘也。

啓，跪也。

矏，密也。

開，也。

袍，襺也。

障，畛也。

靦，姡也。

鬻，糜也。



舒，緩也。

翢，纛也；纛，翳也。

隍，壑也。

芼，搴也。

典，經也。

威，則也。

苛，妎也。

芾，小也。

迷，惑也。

狃，也。

逼，迫也。

般，還也。

班，賦也。

濟，渡也；濟，成也；濟，益也。

緡，綸也。

，也。

漦，盝也。

寬，綽也。

袞，黻也。

華，皇也。

昆，也。

彌，終也。



釋訓 第三

明明、斤斤，察也。

條條、秩秩，智也。

穆穆、肅肅，敬也。

諸諸、便便，辯也。

肅肅、翼翼，恭也。

廱廱、優優，和也。

兢兢、憴憴，戒也。

戰戰、蹌蹌，動也。

晏晏、温温，柔也。

業業、翹翹，危也。

惴惴、憢憢，懼也。

番番、矯矯，勇也。

桓桓、烈烈，威也。

洸洸、赳赳，武也。

譪譪、濟濟，止也。

悠悠、洋洋，思也。

蹶蹶、踖踖，敏也。

薨薨、增增，衆也。

烝烝、遂遂，作也。

委委、佗佗，美也。

忯忯、惕惕，愛也。

偁偁、格格，舉也。

蓁蓁、孽孽，戴也。

懨懨、媞媞，安也。

祁祁、遲遲，徐也。

丕丕、簡簡，大也。

存存、萌萌，在也。

懋懋、慔慔，勉也。

庸庸、慅慅，勞也。

赫赫、躍躍，迅也。

綽綽、爰爰，緩也。

坎坎、蹲蹲，喜也。

瞿瞿、休休，儉也。

旭旭、蹻蹻，憍也。

夢夢、訰訰，亂也。

懪懪、邈邈，悶也。

儚儚、恛恛，惛也。

版版、盪盪，僻也。

爞爞、炎炎，熏也。

居居、究究，惡也。

仇仇、敖敖，傲也。

佌佌、瑣瑣，小也。

悄悄、慘慘，慍也。

痯痯、瘐瘐，病也。

殷殷、惸惸、忉忉、慱慱、欽欽、京京、忡忡、惙惙、怲怲、弈弈，憂也。

畇畇，田也。

畟畟，耜也。

郝郝，耕也。

繹繹，生也。

穟穟，苗也。

緜緜，穮也。

挃挃，穫也。

栗栗，衆也。

溞溞，淅也。

烰烰，烝也。

俅俅，服也。

峨峨，祭也。

鍠鍠，樂也。

穰穰，福也。

子子、孫孫，引無極也。

顒顒、卬卬，君之德也。

丁丁、嚶嚶，相切直也。

譪譪、萋萋，臣盡力也。

噰噰、喈喈，民協服也。

佻佻、契契，愈遐急也。

宴宴、粲粲，尼居息也。

哀哀、悽悽，懷報德也。

鯈鯈、嘒嘒，罹禍毒也。

晏晏、旦旦，悔爽忒也。

皋皋、琄琄，剌素食也。

懽懽、愮愮，憂無告也。

憲憲、洩洩，法則也。

謔謔、謞謞，崇讒慝也。

翕翕、訿訿，莫供職也。

速速、蹙蹙，惟逑鞫也。

抑抑，密也。

秩秩，淸也。

甹夆，掣曳也。

朔，北方也。

不俟，不來也。

不遹，不蹟也。

不徹，不道也。



勿念，勿忘也。

萲諼，忘也。

毎有，雖也。

饎，酒食也。

舞號，雩也。

暨，不及也。

蠢，不遜也。

如切如磋，道學也。

如琢如磨，自修也。

瑟兮僩兮，恂慄也。

赫兮烜兮，威儀也。

有斐君子，終不可諼兮：道盛德至善，民之不能忘也。

旣微且尰：骭瘍爲微，腫足爲尰。

是刈是濩：濩，煮之也。

履帝武敏：武，跡也；敏，拇也。

張仲孝友：善父母爲孝，善兄弟爲友。

有客宿宿：言再宿也。

有客信信：言四宿也。

美女爲媛。美士爲彦。

其虚其徐，威儀容止也。

猗嗟名兮，目上爲名。

式微式微者，微乎微者也。

之子者，是子也。

徒不驚，輦者也。

襢裼，肉袒也。



暴虎，徒搏也。

馮河，徒渉也。

籧篨，口柔也。

戚施，柔也。

夸毗，體柔也。

婆娑，舞也。

擗，拊心也。

矜憐，撫掩之也。

緎，羔裘之縫也。

殿屎，呻也。

幬，謂之帳。

侜張，誑也。

誰昔，昔也。

不辰，不時也。

凡者爲罶。

鬼之爲言歸也。


釋親 第四

父爲考，母爲妣。

父之考爲王父，父之妣爲王母。

王父之考爲曾祖王父，王父之妣爲曾祖王母。

曾祖王父之考爲髙祖王父，曾祖王父之妣爲髙祖王母。

父之世父、叔父爲從祖祖父，父之世母、叔母爲從祖祖母。

父之晜弟，先生爲世父，生爲叔父。

男子先生爲兄，生爲弟。

謂女子，先生爲姊，生爲妹。

父之姊妹爲姑，父之從父晜弟爲從祖父。

父之從祖晜弟爲族父。族父之子相謂爲族晜弟。

族晜弟之子相謂爲親同姓。

兄之子、弟之子相謂爲從父晜弟。

子之子爲孫，孫之子爲曾孫，曾孫之子爲玄孫，玄孫之子爲來孫，來孫之子爲晜孫，晜孫之子爲仍孫，仍孫之子爲孫。

王父之姊妹爲王姑，曾祖王父之姊妹爲曾祖王姑，髙祖王父之姊妹爲髙祖王姑，父之從父姊妹爲從祖姑，父之從祖姊妹爲族祖姑，父之從父晜弟之母爲從祖王母，父之從祖晜弟之母爲族祖王母。

父之兄妻爲世母，父之弟妻爲叔母。父之從父晜弟之妻爲從祖母，父之從祖晜弟之妻爲族祖母。

父之從祖祖父爲族曾王父，父之從祖祖母爲族曾王母。

父之妾爲庶母。

祖，王父也。



晜，兄也。宗族。

母之考爲外王父，母之妣爲外王母。母之王考爲外曾王父，母之王妣爲外曾王母。

母之晜弟爲舅，母之從父晜弟爲從舅。

母之姊妹爲從母，從母之男子爲從母晜弟，其女子子爲從母姊妹。母黨。

妻之父爲外舅，妻之母爲外姑。

姑之子爲甥，舅之子爲甥。

妻之晜弟爲甥，姊妹之夫爲甥。

妻之姊妹同出爲姨。

女子謂姊妹之夫爲私，男子謂姊妹之子爲出。

女子謂晜弟之子爲姪，謂出之子爲離孫，謂姪之子爲歸孫。

女子子之子爲外孫。女子同出，謂先生爲姒，生爲娣。

女子謂兄之妻爲嫂，弟之妻爲婦。

長婦謂稚婦爲娣婦，娣婦謂長婦爲姒婦。妻黨。

婦稱夫之父曰舅，稱夫之母曰姑，姑舅在則曰：君舅、君姑，沒則曰：先舅、先姑。

謂夫之庶母爲少姑，夫之兄爲兄公，夫之弟爲叔，夫之姊爲女公，夫之女弟爲女妹。

子之妻爲婦，長婦爲嫡婦，衆婦爲庶婦。

女子子之夫爲婿，婿之父爲姻。



婦之父爲婚。父之黨爲宗族。母與妻之黨爲兄弟。

婦之父母、婿之父母相謂爲婚姻。

兩婿相謂爲亞。婦之黨爲婚兄弟，婿之黨爲姻兄弟。嬪婦也。

謂我舅者，吾謂之甥也。婚姻。


釋宮 第五

宮謂之室，室謂之宮。

牖戸之間謂之扆，其内謂之家，東西牆謂之序，西南隅謂之奧，西北隅謂之屋漏，東北隅謂之宧，東南隅謂之窔。

柣謂之閾，棖謂之楔，楣謂之梁，樞謂之椳。

樞達北方謂之落時，落時謂之戺。

垝謂之坫，牆謂之墉，鏝謂之杇，椹謂之榩，地謂之黝，牆謂之堊。

樴謂之杙，在牆者謂之楎，在地者謂之臬，大者謂之栱，長者謂之閣。

闍謂之，有木者謂之榭。

鷄棲弋，爲榤。鑿垣而棲，爲塒。

植謂之傳，傳謂之突。杗廇謂之梁，其上楹謂之梲。

閞謂之槉，栭謂之楶，棟謂之桴，桷謂之榱，桷直而遂謂之閲，直不受檐謂之交，檐謂之樀。

容謂之防。連謂之簃。屋上薄謂之筄，兩階間謂之鄕，中庭之左右謂之位。

門屛之間謂之宁，屛謂之樹。

閍謂之門，正門謂之應門，觀謂之闕，宮中之門謂之闈，其小者謂之閨，小閨謂之閤，衖門謂之閎。

門側之堂謂之塾，橛謂之闑，闔謂之扉，所以止扉謂之閎。

瓴甋謂之甓。宮中衖謂之壺，廟中路謂之唐，堂途謂之陳。

路、旅，途也。路、塲、猷、行，道也。一達謂之道路，二達謂之歧旁，三達謂之劇旁，四達謂之衢，五達謂之康，六達謂之莊，七達謂之劇驂，八達謂之崇期，九達謂之逵。

室中謂之時，堂上謂之行，堂下謂之歩，門外謂之趨，中庭謂之走，大路謂之奔。

隄謂之梁，石杠謂之徛。室有東西廂曰廟，無東西廂有室曰寢，無室曰榭。

四方而髙曰，陝而修曰樓。


釋器 第六

木豆謂之豆，竹豆謂之籩，瓦豆謂之登。

盎謂之缶，甌瓿謂之瓵，康瓠謂之甈。

斪斸謂之定，斫謂之鐯。𣂁謂之疀。

繌罟謂之九罭；九罭，魚罔也。

嫠婦之笱謂之罶，罺謂之汕，篧謂之罩，槮謂之涔。

鳥罟謂之羅。兔罟謂之罝。麋罟謂之罞。彘罟謂之羉。魚罟謂之罛。

繴舟之罿；罿，罬也。罬謂之罦；罦，覆車也。

絇謂之救。律謂之分。大版謂之業。繩之謂之縮之。

彞、卣、罍，器也。小罍謂之坎。

衣裗謂之䘽，黼領謂之襮，縁謂之純，袕謂之褮，衣眥謂之襟，衱謂之裾，衿謂之袸。

佩衿謂之褑，執衽謂之袺，扱衽謂之襭，衣蔽前謂之襜。

婦人之褘謂之縭；縭，緌也。裳削幅謂之纀。

輿革：前謂之鞎，謂之笰。

竹：前謂之，謂之蔽。

環謂之捐。鑣謂之钀。載轡謂之轙，轡首謂之革。

餀謂之餯，食饐謂之餲。

摶者謂之糷，米者謂之糪。

肉謂之敗，魚謂之餒。

肉曰脱之，魚曰斮之。



冰，脂也。

肉謂之羹，魚謂之鮨。

肉謂之醢，有骨者謂之臡。

康謂之蠱，澱謂之垽。

鼎絶大謂之鼐，圜爉上謂之鼒，附耳外謂之釴。款足者謂之鬲。

甑謂之鬵；鬵，鉹也。

璲，瑞也。

玉十謂之區。

羽本謂之翮，一羽謂之箴，十羽謂之縳，百羽謂之緷。

木謂之虡，旄謂之藣，菜謂之蔌，白蓋謂之苫。

黃金謂之璗，其美者謂之鏐。

白金謂之銀，其美者謂之鐐。

鉼金謂之鈑，錫謂之鈏。

象謂之鵠，角謂之觷，犀謂之剒，木謂之剫，玉謂之雕。

金謂之鏤，木謂之刻，骨謂之切，象謂之磋，玉謂之琢，石謂之磨。

璆琳，玉也。簡謂之畢，不律謂之筆，滅謂之點，絶澤謂之銑。

金鏃翦羽謂之鍭，骨鏃不翦羽謂之。

弓有縁者謂之弓，無縁者謂之弭。以金者謂之銑，以蜃者謂之珧，以玉者謂之珪。

珪大尺二寸謂之玠，璋大八寸謂之琡，璧大六寸謂之宣，肉倍好謂之璧，好倍肉謂之瑗，肉好若一謂之環。

繸，綬也。一染謂之縓，再染謂之赬，三染謂之纁。靑謂之蔥，黑謂之黝，斧謂之黼。

邸謂之柢。雕謂之琢。蓐謂之茲。竿謂之箷。簀謂之笫。革中絶謂之辨，革

中辨謂之韏。鏤，鎪也。卣，中尊也。


釋樂 第七

宮謂之重，商謂之敏，角謂之經，謂之迭，羽謂之柳。

大瑟謂之灑。大琴謂之離。

大鼓謂之鼖，小者謂之應。

大磬謂之毊。

大笙謂之巣，小者謂之和。

大篪謂之沂。

大塤謂之嘂。

大謂之鏞，其中謂之剽，小者謂之棧。

大簫謂之言，小者謂之筊。

大管謂之簥，其中謂之篞，小者謂之篎。

大籥謂之産，其中謂之仲，小者謂之箹。

徒鼓瑟謂之歩，徒吹謂之和，徒歌謂之謠，徒撃鼓謂之咢，徒鼓謂之修，徒鼓磬謂之寋。

所以鼓柷謂之止，所以鼓敔謂之籈。

大鞀謂之麻，小者謂之料。

和樂謂之節。



釋天 第八

穹蒼，蒼天也。春爲蒼天，夏爲昊天，秋爲旻天，冬爲上天。


四時


春爲青陽，夏爲朱明，秋爲白藏，冬爲玄英。四氣和謂之玉燭。


春爲發生，夏爲長嬴，秋爲收成，冬爲安寧。四時和爲通正，謂之景風。


甘雨時降，萬物以嘉，謂之醴泉。


祥


榖不熟爲饑，蔬不熟爲饉，果不熟爲荒，仍饑爲荐。


災


太歲在甲曰閼逢，在乙曰旃蒙，在丙曰柔兆，在丁曰強圉，在戊曰著雍一作「廱」，在己曰屠維，在庚曰上章，在辛曰重光，在壬曰玄黓，在癸曰昭陽。


歲陽


太歲在寅曰攝提格，在卯曰單閼，在辰曰執徐，在巳曰大荒落，在午曰敦牂，在未曰恊洽，在申曰涒灘，在酉曰作噩，在戌曰閹茂，在亥曰大淵獻，在子曰困敦，在丑曰赤奮若。


載，歲也。夏曰歲，商曰祀，周曰年，唐、虞曰載。


歲名


月在甲曰畢，在乙曰橘，在丙曰修，在丁曰圉，在戊曰厲，在己曰則，在庚曰窒，在辛曰塞，在壬曰終，在癸曰極。


月陽


正月爲陬，二月爲如，三月爲寎，四月爲余，五月爲皋，六月爲且，七月爲相，八月爲壯，九月爲玄，十月爲陽，十一月爲辜，十二月爲涂。


月名


南風謂之凱風，東風謂之谷風，北風謂之涼一作「𩘁」風，西風謂之泰風。


焚輪謂之穨，扶一作「𩖬」揺一作「颻」謂之猋。


風與火爲庉。迴風爲飄一作「𬓘」。日出而風爲暴，風而雨土爲霾，陰而風爲曀。


天氣下地不應曰雺，地氣發天不應曰霧。霧謂之晦。螮蝀謂之雩一作「丁」。螮蝀，虹也。蜺爲挈貳。弇日爲蔽雲，疾雷爲霆霓。雨䨘爲霄一作「⿰氵霄」雪。暴雨謂之涷，小雨謂之霡一作「霢」霂，久雨謂之淫，淫謂之霖。濟謂之霽。


風雨

壽星，角、亢也。天根，氐也。天駟，房也。大辰，房、心、尾也。大火謂之大辰。析木謂之津，箕斗之閒，漢津也。星紀，斗、牽牛也。玄枵，虚也。顓頊之虚，虚也。北陸，虚也。營室謂之定。娵觜之口，營室東壁也。降婁，奎、婁也。大梁，昴也。西陸，昴也。


濁謂之畢。咮謂之柳。柳，鶉火也。北極謂之北辰。何一作「河」鼓謂之牽牛，明星謂之啓明，彗星爲欃槍，奔星爲彴約。


星名

春祭曰祠，夏祭曰礿，秋祭曰嘗，冬祭曰蒸。


祭天曰燔柴，祭地曰瘞薶，祭山曰庪一作「⿸广枝」縣，祭川曰浮沈，祭星曰布，祭風曰磔。


「是禷是禡」，師祭也。


「旣伯旣禱」，馬祭也。


禘，大祭也。繹，又祭也。


周曰繹一作「𥜃」，商曰肜，夏曰復胙。


祭名

春獵爲蒐，夏獵爲苗，秋獵爲獮，冬獵爲狩。宵田爲獠，火田爲狩。


「乃立冢土，戎醜攸行。」起大事，動大衆，必先有事乎社而後出，謂之宜。


「振旅一作「⿰方众」闐闐」，出爲治兵，尚威武也；入爲振旅一作「⿰方众」，反尊卑也。


講武

素錦綢杠，纁帛縿，素陞龍于縿，練旒九，飾以組，維以縷。緇廣充幅長尋曰旐，繼旐曰旆。注旄首曰旌，有鈴曰旂，錯一作「䥘」革鳥曰旟，因章曰旃。


旌旂一作「旗」


釋地 第九

兩河間曰冀州，河南曰豫州，河西曰雝州，漢南曰荊州，江南曰楊州，濟河間曰兗州，濟東曰徐州，燕曰幽州，齊曰營州。——九州。


魯有大野，晉有大陸，秦有楊陓，宋有孟諸，楚有夢，呉、越之間有具區，齊有海隅，燕有昭祁，鄭有圃田，周有焦穫。——十藪。


東陵阠，南陵息愼，西陵威夷，中陵朱滕，北陵西隃。鴈門是也。陵莫大加陵，梁莫大湨梁，墳莫大河墳。——八陵。


東方之美者，有醫無閭之珣玗琪焉。東南之美者，有會稽之竹箭焉。南方之美者，有梁山之犀象焉。西南之美者，有華山之金石焉。西方之美者，有霍山之多珠玉焉。西北之美者，有崑崙虚之璆琳琅玕焉。北方之美者，有幽都之筋角焉。東北之美者，有斥山之文皮焉。中有岱，與其五、魚、鹽生焉。——九府。


東方有比目魚焉，不比不行，其名謂之鰈。南方有比翼鳥焉，不比不飛，其名謂之鶼鶼。西方有比肩獸焉，與邛邛岠虚比，瀨邛邛岠虚，齧甘草，卽有難；邛邛岠虚負而走，其名謂之蹶。北方有比肩民焉，迭食而迭望，中有枳首蛇焉。此四方中國之異氣也。——五方。


邑外謂之郊，郊外謂之牧，牧外謂之野，野外謂之林，林外謂之坰。下濕曰隰，大野曰平，廣平曰原，髙平曰陸，大陸曰阜，大阜曰陵，大陵詓阿。可食者曰原，陂者曰阪，下者曰隰。田一歳曰菑，二歳曰新田，三歳曰畬。——野。


東至靯泰遠，西至邠國，南至濮鈆，北至祝栗，謂之四極。觚竹、北戸、西王母、日下，謂之四荒。九夷、八狄、七戎、六蠻，謂之四海。岠齊州以南，戴日爲丹穴，北戴極爲空桐，東至日所出爲大平，西至日所入爲大蒙。大平之人仁、丹穴之人智、大蒙之人信、空桐之人武。——四極。


釋丘 第十

丘一成爲敦丘，再成爲陶丘，再成鋭上爲融丘，三成爲崑崙丘。如乘者乘丘，如陼者陼丘。水潦所止，泥丘。方丘，胡丘。絶髙爲之京，非人爲之丘。水潦所還，埒丘。上正，章丘。澤中有丘，都丘。當途，梧丘。途出其右而還之，畫丘。途出其前，戴丘；途出其，昌丘。水出其前，渻丘；水出其，沮丘。水出其右，正丘；水出其左，營丘。如覆敦者，敦丘。邐迤，沙丘。左髙，丘；右髙，臨丘；前髙，旄丘；髙，陵丘；偏髙，阿丘。宛中，宛丘。丘背有丘爲負丘。左澤，定丘；右陵，泰丘。如畝，畝丘。如陵，陵丘。丘上有丘爲宛丘。陳有宛丘，晉有潛丘，淮南有州黎丘。天下有名丘五，三在河南，其二在河北。——丘。


望厓洒而髙岸，夷上洒下不漘。隩、隈：厓内爲隩，外爲隈。畢，堂牆。重厓，岸。岸上，滸。墳，大防。涘爲厓。窮瀆，汜。者溦。——厓岸。


釋山 第十一

河南，華。河西，獄。河東，岱。河北，恆。江南，衡。


山三襲，陟；再成，英；一成，坯。山大而髙，；山小而髙，岑。鋭而髙，嶠；卑而大，扈；小而衆，巋。小山，岌；大山，峘。屬者嶧，獨者蜀。


上正，章。宛中，隆。山脊，岡。未及上，翠微。山頂，冢。崒者，厜嶬。


山如堂者密，如防者盛。巒山，墮。重甗，隒。左右有岸，厒。大山，宮；小山，霍。小山，別；大山，鮮。


山絶，陘。多小石，磝。多大石，礐。多草木，岵；無草木，峐。山上有水，埒。夏有水、冬無水，澩。山豄無所通，谿。石戴土謂之崔嵬，土戴石爲砠。


山夾水，澗；陵夾水，澞。山有穴爲岫。


山西曰夕陽，山東曰朝陽。泰山爲東，華山爲西，霍山爲南，恆山爲北，髙爲中。梁山，晉望也。


釋水 第十二

泉一見一否爲瀸，井一有水一無水爲瀱汋。


濫泉正出：正出，涌出也。


沃泉懸出：懸出，下出也。


氿泉穴出：穴出，仄出也。


湀流川，過辨回川。


灉，反入。潬，沙出。汧，出不流。歸異，出同流，肥。瀵，大出尾下。


水醮曰厬。水自河出爲灉。


濟爲濋，汶爲灛，洛爲波，漢爲潛，淮爲滸，江爲沱，濄爲洵，潁爲沙，汝爲濆。水決之澤爲汧，決入爲汜。


河水淸且灡，漪。大波爲瀾，小波爲淪，直波爲徑。


江有沱，河有灉，汝有濆。


水滸，厓。水草交爲湄。


濟有深渉。深則厲，淺則掲：掲者，掲衣也；以衣渉水爲厲，繇膝以下爲掲，繇膝以上爲渉，繇帶以上爲厲。潛行爲泳。


汎汎楊舟，紼縭維之：紼，繂也。縭，緌也。


天子造舟，諸侯維舟，大夫方舟，士特舟，庶人乘泭。


水注川曰谿，注谿曰，注曰溝，注溝曰澮，注澮曰瀆。


逆流而上曰泝洄，順流而下曰泝，正絶流曰亂。


江、河、淮、濟爲四瀆。四瀆者，源注海者也。水泉。


水中可居者曰洲，小洲曰渚，小渚曰沚，小沚曰坻。人所爲爲潏。水中。


河出崑崙虚，色白。所渠并千七百一川，色黃。百一小，千一一直。


河。


徒駭、太史、馬頰、覆釜、胡蘇、簡、絜、鉤盤、鬲津。九河。


釋草 第十三

蒮，山韭。茖，山蔥。葝，山薤。蒚，山蒜。薜，山蘄。椴，木槿。櫬，木槿。，山薊。楊，枹薊。


葥，王蔧。菉，王芻。拜，蔏藋。蘩，皤蒿；蒿，菣。蔚，牡菣。齧，彫蓬。


，黍蓬。萆，鼠莞。葝，鼠尾。菥蓂，大薺。蒤，虎杖。孟，狼尾。


瓠，棲瓣。茹藘，茅蒐。果臝之實，栝樓。荼，苦菜。萑，蓷。鷊，綬。粢，稷。衆，秫。戎菽謂之荏菽。卉，草。


萒，雀弁。蘥，雀麥。蘾，烏蕵。萰，菟荄。蘩，菟蒵。蔩，菟瓜。茢薽，豕首。荓，馬帚。藱，懷羊。茭，牛蘄。葖，蘆萉。淔，灌。苬，芝。，竹萌。


簜，竹。


莪，蘿。苨，菧苨。絰，履。莕，接；其，苻。白華，野菅。薜，白蘄。


菲，芴。葍，䔰。熒，委萎。葋，艼熒。竹，萹蓄。葴，寒漿。薢茩，芵茪。莁荑，蔱蘠。瓞瓝，其紹瓞。芍，鳧茈。蘱，薡蕫。蕛，苵。


鉤，芺。薤，鴻薈。蘇，桂荏。薔，虞蓼。蓧，蓨。虋，赤苗。芑，白苗。


秬，黑黍。秠，一稃二米。稌，稻。


葍，藑茅。，夫須。藆，藅。莔，貝母。荍，蚍衃。艾，冰。蕇，亭。


苻，鬼目。薜，庾草。蔜，𦺋𧃒。離南，活莌。蘢，天蘥。須，葑蓯。蒡，隱荵。


莤，蔓。蓾，蔖。柱夫，搖車。出隧，蘧蔬。蘄茞，蘪蕪。茨，蒺蔾。蘮蒘，竊衣。髦，顛蕀。雚，芄蘭。蕁，莐藩。蕍，蕮。


蔨，鹿靃，其實莥。薃，侯莎，其實媞。莞，苻蘺，其上蒚。


荷，芙渠，其莖茄，其蕸，其本蔤，其華菡萏，其實蓮，其根藕，其中的，的中薏。


紅，蘢古，其大者蘬。蒫，薺實。黂，枲實；枲，麻。須，蕵蕪。菲，蒠菜。


蕢，赤莧。蘠蘼，虋冬。萹，苻止。濼，貫衆。


莙，牛藻。蓫薚，馬尾。萍，蓱，其大者蘋。莃，菟葵。芹，楚葵。藬，牛蘈。藚，牛脣。


苹，藾蕭。連，異翹。澤，烏蘾。傅，橫目。釐，蔓華。蔆，蕨攗。大菊，蘧麥。薛，牡𧄽。葥，山莓。齧，苦堇。藫，石衣。


蘜，治蘠。唐蒙，女蘿；女蘿，菟絲。苗，蓨。茥，蒛葐。芨，堇草。虃，百足。菺，戎葵。蘻，狗毒。垂，比。蕧，盜庚。芓，麻母。瓝，九。藐，茈草。


倚商，籹脱。蘵，黃蒢。藒車，芞輿。權，黃華。葞，春草。蔠葵，蘩露。


菋，荎藸。蒤，委。皇，守田。鉤，藈姑。望，乘車。


困，衱袶。攫，烏階。杜，土鹵。盱，虺牀。蔝，蔜。赤，枹薊。菟奚，顆涷。中馗，菌；小者菌。菆，小。苕，陵苕；黃華，蔈；白華，茇。


蘪，從水生。薇，垂水。薛，山麻。莽，數節。桃枝，四寸有節。粼，堅中。


簢，筡中。仲，無笐。䈚，箭萌。篠，箭。


枹，霍首素華，軌鬷。芏，夫王。藄，月爾。葴，馬藍。姚莖，涂薺。芐，地黃。蒙，王女。拔，蘢葛。藗，牡茅。菤耳，苓耳。蕨，虌。


蕎，邛鉅。蘩，由胡。莣，杜榮。稂，童粱。藨，麃。的，薂。購，蔏蔞。


茢，勃茢。葽繞，棘蒬。茦，刺。


蕭，萩。蕁，海藻。長楚，銚芅。蘦，大苦。芣苡，馬舄；馬舄，車前。綸，似綸；組，似組，東海有之。帛，似帛；布，似布，華山有之。


苀，東蠡。緜馬，羊齒。萿，麋舌。搴，柜朐。蘩之，秋爲蒿。芺、薊，其實荂。蔈、荂，荼。猋、藨，芀。葦，芀。葭，葦。蒹，薕。葭，蘆。菼，薍，其萌虇。


蕍、芛、葟，華榮。巻施草，拔心不死。荺，茭。荄，根。攫，橐含。華，荂也。華荂，榮也。木謂之華，草謂之榮；榮而實者謂之秀，榮而不實者謂之英。


釋木 第十四

槄，山榎。

栲，山樗。

柏，椈。

髡，梱。

椵，柂。

梅，柟。

柀，煔。

櫠，椵。

杻，檍。

楙，木瓜。

椋，卽來。

栵，栭。

檴，落。

柚，條。

時，英梅。

楥，柜柳。

栩，杼。

菋，荎著。

藲，荎。

杜，甘棠。

狄，臧槔。

貢，綦。

朹，檕梅。

朻者聊。

魄，榽橀。

梫，木桂。

棆，無疵。

椐，樻。

檉，河柳。

旄，澤柳。

楊，蒲柳。

權，黃英。

輔，小木。

杜，赤棠，白者棠。

諸慮，山櫐。

欇，虎櫐。

杞，枸檵。

杬，魚毒。

檓，大椒。

楰，鼠梓。

楓，欇欇。

寓木，宛童。

無姑，其實夷。

櫟，其實梂。

檖，蘿。

楔，荊桃；旄，冬桃；榹桃，山桃。

休，無實李；痤，接慮李；駁，赤李。

棗，壺棗；邊，要棗；櫅，白棗；樲，酸棗；楊徹，齊棗；遵，羊棗；洗，大棗；煮，塡棗；蹶洩，苦棗；皙，無實棗；還味，棯棗。

櫬，梧。

，枹者。

謂櫬，采薪，采薪卽薪。

棪，㯈其。

劉，劉杙。

櫰，槐大而黑。

守宮槐，晝聶宵炕。

槐小曰榎；大而皵，楸；小而皵，榎。

椅，梓。

桋，赤梀，白者梀。

終，牛棘。

灌木，叢木。

瘣木，苻婁。

蕡，藹。

枹遒木，魁瘣。

棫，白桵。

梨，山樆。

桑㸤有葚，。

女桑，桋桑。

楡，白枌。

唐棣，栘。

常棣，棣。

檟，苦荼。

樕，心。

榮，桐木。

棧木，木。

檿桑，山桑。

木自獘，柛；立死，椔；獘者，翳。

木相磨，槸；棤，皵；梢，梢櫂。

樅，柏身；檜，柏身。

句如羽，喬；下句曰朻，上句曰喬。

如木楸曰喬，如竹箭曰苞，如柏曰茂，如槐曰茂。

祝州木，髦柔英。

槐、棘，喬。

桑、柳，條。

椒、樧，莍。

桃、李，核。

瓜曰華之，桃曰膽之，棗、李曰疐之，樝、梨曰鑽之。

小枝上繚爲喬，無枝爲檄。

木族生爲灌。


釋 第十五


螜，天螻。


蜚，蠦蜰。


螾𧊔，入耳。


蜩，蜋蜩、螗蜩。蚻，蜻蜻。蠽，茅蜩。蝒，馬蜩。蜺，寒蜩。蜓蚞，螇螰。


蛣蜣，蜣蜋。


蠍，蛣𧌑。


蠰，齧桑。


諸慮，奚相。


蜉蝣，渠略。


蛂，蟥蛢。


蠸輿父，守瓜。


蝚，蛖螻。


不蜩，王蚥。


蛄䗐，強䖹。


不過，蟷蠰。其子，蜱蛸。


蒺蔾，蝍蛆。


蝝，蝮蜪。


蟋蟀，蛬。


蟼，蟆。


螁，馬䗃。


蛗螽，蠜。草螽，負蠜。蜇螽，蜙蝑。蟿螽，螇蚸。土螽，蠰谿。


螼蚓，蜸蚕。


莫貈，蟷蜋，蛑。


虰蛵，負勞。


蜭，毛蠹。


蟔，蛄蟴。


蟠，鼠負。


蟫，白魚。


䖸，羅。


螒，天鷄。


傅，負版。


強，蚚。


蛶，螪何。


螝，蛹。


蜆，縊女。


蚍蜉，大螘，小者螘。蠪，打螘。螱，飛螘，其子蚳。


次蟗，鼅鼄。䵹鼄，鼄蝥：土䵹鼄，草䵹鼄。


土蜂，木蜂。


蟦，蠐螬。


蝤蠐，蝎。


蛜威，委黍。


蠨蛸，長踦。


蛭蝚，至掌。


國貉，蠁。


蠖，蚇蠖。


果臝，蒲盧。


螟蛉，桑。


蝎，桑蠹。


熒火，卽炤。


密肌，繼英。


蚅，烏蠋。


蠓，蠛蠓。


王蛈蟓。


蝝，桑繭。雔由：樗繭，棘繭，欒繭。蚢，蕭繭。


翥鏬，螽奮，強捋，蜂螸，蠅扇。


食苗心，螟。食，蟘。食節，賊。食根，蟊。


有足謂之，無足謂之豸。


釋魚 第十六

鯉。


鱣。


鰋，鯷。


鱧。


鯇。


鯊，鮀。


鮂，黑鰦。


鰼，鰌。


鰹，大鮦；小者鮵。


魾，大鱯，小者鮡。


鰝，大蝦。


鯤，魚子。


鱀，是鱁。


鱦，小魚。


鮥，鮛鮪。


鯦，當魱。


鮤，鱴刀。


鱊鮬，鱖鯞。


魚有力者，鰴。


魵，蝦。


鮅，鱒。


魴，魾。


鯬鯠。


蜎，蠉。


蛭，蟣。


科，活東。


魁陸。


蜪蚅。


鼁𪓰，蟾諸。在水者黽。


蜌，螷。


蚌，含漿。


鱉三足，能。龜三足，賁。


蚹蠃，螔蝓。蠃小者，蜬。


螖蠌，小者蟧。


蜃。小者珧。


龜，俯者靈，仰者謝，前弇諸果，弇諸獵，左倪不類，右倪不若。


貝，居陸贆，在水者蜬。大者魧，小者鰿。玄貝，貽貝。貾，黃白文。泉，白黃文。蚆，博而頯。𧋕，大而險。𧐐，小而橢。


蠑螈，蜥蜴。蜥蜴，蝘蜓。蝘蜓，守宮也。


镻，蝁。螣，螣蛇。蟒，王蛇。蝮虺，博三寸，首大如擘。


鯢，大者謂之蝦。


魚枕謂之丁。魚腸謂之乙。魚尾謂之丙。


一曰神龜，二曰靈龜，三曰攝龜，四曰寶龜，五曰文龜，六曰筮龜，七曰山龜，八曰澤龜，九曰水龜，十曰火龜。


釋鳥 第十七

隹其，鳺鴀。


鶌鳩，鶻鵃。


鳲鳩，鴶鵴。


鷑鳩，鵧鷑。


鴡鳩，王鴡。


鵅，鵋䳢。


鶅，鵵軌。


鴗，天狗。


鷚，天鸙。


鵱鷜，鵝。


鶬，糜鴰。


鵅，烏𪈚。


舒鴈，鵝。


舒鳧，鶩。


鳽，鵁鶄。


輿，鵛鷋。


鵜，鴮鸅。


鶾，天鷄。


鷽，山鵲。


鷣，負雀。


齧齒，艾。


鶨，䳢。


老鳸，鴳。


桑鳸，竊脂。


鳭鷯，剖葦。


桃，鷦；其雌，鴱。


鶠，鳳；其雌，皇。


𪃹鴒，雝渠。


鷽斯，鵯鶋。


燕，白脰烏。


鴽，鴾母。


密肌，英。


巂周，燕。燕，鳦。


鴟鴞，鸋鴃。


狂，茅鴟，怪鴟。梟，鴟。


鶛，劉疾。


生哺，鷇。生噣，雛。


爰居，雜縣。


春鳸，鳻鶞。夏鳸，竊玄。秋鳸，竊藍。冬鳸，竊黃。桑鳸，竊脂。棘鳸，竊丹。行鳸，唶唶。宵鳸，嘖嘖。


鵖鴔，戴鵀。


鶭，澤虞。


鶿，鷧。


鷯，鶉。其雄，鶛；牝，痺。


鸍，沈鳧。


鴢，頭鵁。


鵽鳩，寇雉。


萑，老鵵。


鶟鶦，鳥。


狂，㝱鳥。


皇，黃鳥。


翠，鷸。


鸀，山鳥。


蝙蝠，服翼。


晨風，鸇。


鸉，白鷢。


寇雉，泆泆。


鷏，蟁母。


鷉，須臝。


鼯鼠，夷由。


倉庚，商庚。


鴩，餔敊。


鷹，鶆鳩。


鶼鶼，比翼。


鵹黃，楚雀。


鴷，斲木。


鸄，鶶鷵。


鸕，諸雉。


鷺，舂鉏。


鷂雉。鷮雉。鳪雉。鷩雉。秩秩，海雉。鸐，山雉。雗雉，鵫雉。雉絶有力，奮。伊洛而南，素質、五采皆備成章曰翬。江淮而南，靑質、五采皆備成章曰鷂。南方曰𤾊。東方曰鶅，北方曰鵗，西方曰鷷。


鳥鼠同穴，其鳥爲鵌，其鼠爲鼵。


鸛鷒，鶝鶔。如鵲，短尾，射之，銜矢射人。


鵲鵙，其飛也翪。鳶烏，其飛也翔。鷹隼，其飛也翬。鳧鴈，其足蹼，其踵企。烏鵲，其掌縮。


亢，鳥嚨。其粻，嗉。


鶉子，鳼。鴽子，鸋。雉之暮子爲鷚。


鳥之雌雄不可別者，以翼右掩左，雄。左掩右，雌。


鳥少美長爲鶹鷅。


二足而羽謂之禽。四足而毛謂之獸。


鵙，伯勞也。


倉庚，黧黃也。


釋獸 第十八

麋：牡麔，牝麎，其子䴠，其跡躔；絶有力，狄。


鹿：牡麚，牝麀，其子麛，其跡速；絶有力，𪊑。


麕：牡麌，牝麜，其子麆，其跡解；絶有力，豜。


狼：牡獾，牝狼，其子獥；絶有力，迅。


兔：子嬔，其跡迒；絶有力，欣。


豕：子豬。䝐豶：幺幼，奏者豱。豕生三豵、二師、一特。所寢，檜。四豴皆白，豥；其跡，刻；絶有力，䝈；牝，豝。


虎：竊毛謂之虦貓。


貘，白豹。


甝．白虎。虪．黑虎。


貀，無前足。


鼳．鼠身長須而賊．秦人謂之小驢。


熊．虎．其子狗；絶有力，麙。


貍子，𧳙。


貈子，貆。


貒子，貗。


貔．白狐。其子，豰。


麝父，麕足。


豺．狗足。


貙獌，似貍。


羆，如熊，黃白文。


麢，大羊。


麠，大麃，牛尾，一角。


|，大𪊨，旄毛狗足。


魋，如小熊，竊毛而黃。


猰貐，類貙，虎爪，食人，迅走。


狻麑，如虦貓，食虎豹。


驨，如馬，一角；不角者，騏。


羱，如羊。


|：麕身，牛尾，一角。猶，如麂，善登木。貄，脩毫。貙，似貍。兕，似牛。犀，似豕。彙，毛刺。


狒狒，如人，被，迅走，食人。


貍、狐、貒、貈，其足，蹯；其跡，𠘯。


蒙頌，猱狀。


猱，蝯，善援。


貜父，善顧。


威夷，長脊而泥。


麔、麚，短脰。


贙，有力。


豦，迅頭。


蜼，卬鼻而長尾。


時，善乘領。


猩猩，小而好啼。


闕洩，多狃。


寓屬。


鼢鼠、鼸鼠、鼷鼠、鼶鼠、鼬鼠、鼩鼠、鼭鼠、鼣鼠、鼫鼠、鼤鼠、鼨鼠（豹文）、鼮鼠、鼰鼠。鼠屬。


牛曰齝，羊曰齥，麋鹿曰齸，鳥曰嗉，寓鼠曰嗛。齸屬。


獸曰釁，人曰撟，魚曰須，鳥曰狊。須屬。


釋畜 第十九

騊駼：馬，野馬。


駮：如馬，倨牙，食虎豹。


騉：蹄趼，善陞甗。


騉駼：枝蹄趼，善陞甗。


小領，盜驪。絶有力，駥。膝上皆白，惟馵。四骹皆白，驓。四蹢皆白，首。前足皆白，騱。足皆白，翑。前右足白，啓。左白，踦。右足白，驤；左白，馵。


駵馬白腹，騵。驪馬白跨，驈。白州，驠。尾本白，騴。尾白，駺。馰顙，白顛。白達，素縣。顙皆白，惟駹。


回毛在膺，宜乘。在肘，減陽。在，茀方。在背，闋廣。逆毛，居馻。


騋：牝驪，牡玄，駒褭。驂：牡曰騭，牝曰騇。


駵白，駁。黃白，騜。駵馬黃脊，騝。驪馬黃脊，騽。靑驪，駽。靑驪驎，驒。靑驪繁鬣，騥。驪白雜毛，駂。黃白雜毛，駓。陰白雜毛，駰。蒼白雜毛，騅。彤白雜毛，騢。白馬黑鬣，駱。白馬黑脣，駩。黑喙，騧。一目白，瞷。二目白，魚。


「旣差我馬」．差，擇也。宗廟齊毫，戎事齊力，田獵齊足。


馬屬。


犘牛、犦牛、犤牛、犩牛、犣牛、犝牛、犑牛：角一俯一仰，觭。皆踊，觢。


黑脣，犉。黑眥，牰。黑耳，犚。黑腹，牧。黑腳，犈。其子，犢。體長，牬。絶有力，欣犌。


牛屬。


羊：牡羒，牝牂。夏羊：牡羭，牝羖。角不齊，觤。角三觠，羷。羳羊，黃腹。未成羊，羜。絶有力，奮。


羊屬。


犬生三猣、二師、一玂。未成毫，狗。長喙，獫。短喙，猲獢。絶有力，狣。尨，狗也。


狗屬。


鷄大者，蜀。蜀子，雓。未成鷄，僆。絶有力，奮。


鷄屬。


馬八尺爲駥，牛七尺爲犉，羊六尺爲羬，彘五尺爲䝈，狗四尺爲獒，鷄三尺爲鶤。


六畜。

